Neglect

Cun Neglect (dae su latinu: neglegere = no ischire, discoidare) s'inditat in Neurologia unu istòrbu de s'atentzione, chi si pròvocat peri dannu de su cherbeddu (lesione tzerebrale) e chi si caraterizat pro su fatu ca su patziente no intendet, o malintendet s'ambiente e su corpus suo matessi in su ladu opostu a in ue si localizat sa lesione de su cherbeddu. Fatu·fatu a custu s'acumpàngiat una farta primària de cuscèntzia de sa maladia. Su neglect si manifestat a traessu de sìntomos vàrios, chi si podent agatare meda diferentes e chi non si manifestant semper totus impare.

In sa majoria de is patzientes cun sa sìndrome de su neglect s'agatat fèrridu s'emisfèriu deretu de su cherbeddu cun un'istrobu de pertzetzione in su ladu de su corpus de manca. Su malintendimentu caraterìsticu si podet manifestare in is istìmulos de totus is sentidos. Pro s'in prus sunt fèrridos  vàrios o totu e chimbe is sentidos. Fintzas s'atividade motòria de su ladu fèrridu est interessadaː sas istremidades sunt mòvidas meda prus pagu, fintzas chi non s'agatat paràlisi peruna. Unu neglect cumparet a s'ispissu a pustis de infartos o emorragias de s'artèria tzerebrale mèdia. Cunforme totu sos istìmulos a su ladu de manca sunt discoidados, Is patzientes fèrridos pro sa majoria non sunt cuscientes de is dèficites e cunsiderant su cumportamentu issoro normale.

Su neglect a bortas si diagnòsticat erroneamente in patzientes cun unu campu visivu limitadu. In su casu de una limitatzione de su campu visivu est però ammisciada isceti da bista e sa cuscèntzia de s'isorbu est meda mègius normalmente.
Artìculos ligados
 Neglect emispatziale
Categoria:Meighina